–Tað er stuttligt at síggja menningina hjá børnunum og teimum ungu, sum fáa hjálpina, og at summi teirra nú taka lut í sjálvbodnum arbeiði í sínum egna landi, segði Rúna Sivertsen við Helga Abrahamsen, tá R 7 ringdi til Liberia at frætta um vitjanina har. Frá fríggjadegnum 12. apríl til fríggjadagin 19. apríl, vóru Andrea Niclasen, Charlotta á Váli Olsen og Rúna Sivertsen og vitjaðu í Liberia. Helgi Abrahamsen, útvarpsvertur á R 7, ringdi til Rúnu at frætta frá ferðini.